Diari Oficial de la Generalitat Valenciana


Sumari del DOGV 5470, del 14-03-2007 (2007/1876)

Informació pública de l'aprovació definitiva del programa d'actuació integrada del sector residencial Els Plans.
----------------------------------------------------------------------------------------------------------------

### Dades del document

Número de DOGV
:   5470

Data del DOGV
:   14-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/1876


Data del document
:   23-10-2006

Organisme emissor
:   Prosunaq Gestion, SL

Tipus de document
:   Informació Pública

Per Resolució de 9 de juny de 2006, el director general de Planificació i Ordenació Territorial de la Conselleria de Territori i Habitatge de la Generalitat Valenciana s'han declarat esmenades les deficiències a què es referix l'Acord de la Comissió Territorial d'Urbanisme, de 12 de maig de 2006, i s'ha declarat definitivament aprovada l'homologació modificativa i pla parcial del sector Els Plans de Náquera.
Que l'homologació modificativa, el pla parcial, avantprojecte d'urbanització i electrificació i l'estudi d'impacte ambiental del sector Els Plans de Náquera van ser proposats a l'Ajuntament de Náquera per Prosunaq Gestión, SL, en l'àmbit de la proposta de programació per a la gestió indirecta de l'actuació, per a la qual cosa es va presentar la corresponent alternativa tècnica i proposició juridicoeconòmica.
Que l'acceptació de la proposta de programació, de la proposta de planejament que contenia i de l'adjudicació de la condició d'agent urbanitzador a Prosunaq Gestión, SL, amb caràcter provisional, es va produir per Acord del Ple, adoptat per unanimitat de l'Ajuntament de Náquera el 31 de gener de 2002.
Que l'aprovació definitiva de la proposta de planejament per l'òrgan autonòmic ha suposat l'aprovació definitiva del programa per a la gestió indirecta del sector Els Plans i l'adjudicació a Prosunaq Gestión, SL de la condició d'agent urbanitzador, de conformitat amb l'Acord del Ple de l'Ajuntament de Náquera el 31 de gener de 2002, que condicionava l'adjudicació al moment en què la Comissió Territorial d'Urbanisme aprovara definitivament la proposta de planejament que incorporava la proposta de programació.
Que el text del conveni que es va a subscriure entre l'Ajuntament i l'agent urbanitzador és l'aprovat en la proposició juridicoeconòmica de la programació aprovada, amb les següents modificacions derivades de les alteracions produïdes pel projecte en la Comissió Territorial d'Urbanisme de València, que s'indica en la informació següent:Condicions de desenvolupament de la fitxa de gestió:
- Adequada connexió als servicis urbanístics existents.
- Haurà d'executar-se a càrrec seu la part del desdoblament del la CV-305 i de la nova rotonda inclosa en el sector, d'acord amb les indicacions de l'administració competent de la carretera.
- En el límit sud del sector, s'haurà d'adequar el barranc del Moliner en el seu encreuament amb el camí de Llíria per a establir un llit definit o un pas inferior de les aigües. S'haurà d'obtindre l'autorització corresponent de l'organisme de Conca.
- S'ha de mantindre i conservar la vegetació autòctona de la zona del barranc del Moliner, inclosa la pineda situada en el llit del barranc.
- El desenvolupament del sector quedarà condicionat a la posada en funcionament de l'EDAR de la urbanització Bonanza de Náquera; a més haurà de dur-se a terme la xarxa de sanejament que impulse les aigües residuals generades per sector fins a la referida EDAR, així com les conduccions d'aigua residual depurada per al reg del camp de golf previst i les zones verdes enjardinades. S'hauran d'obtindre les autoritzacions corresponents per a la connexió de l'EDAR projectada.
En el cas que no estiguera en funcionament la dita EDAR, s'hauran de tindre previstes provisionalment les instal·lacions de depuració necessàries que garantisquen el correcte tractament de les residuals generades, així com les autoritzacions d'abocament per l'òrgan competent si és el cas.
En qualsevol dels casos, els abocaments d'aigües residuals i pluvials, hauran d'ajustar-se al que disposa la normativa específica vigent i en particular al Reial Decret Legislatiu 1/2001, de 20 de juliol, pel qual s'aprova el Text Refós de la Llei d'Aigües.
- Es disposarà, previ al punt d'abocament, un element pretractament que permeta arreplegar sòlids en suspensió, olis i greixos, o qualsevol altre objecte o substància que poguera ser arrossegat per l'aigua de pluja i posteriorment abocat a les basses. Així mateix es disposarà una arqueta per a presa de mostres de l'abocament realitzat.
- S'haurà de presentar informe vinculant de la Direcció General de Patrimoni de la Conselleria de Cultura, Educació i Esport, sobre la conformitat del projecte amb la normativa de protecció del patrimoni cultural valencià, d'acord amb l'article 11 de la Llei 4/1998.
- A causa de la modificació de la zona de protecció de carreteres, s'ha d'aportar informe favorable dels servicis tècnics de la Conselleria d'Obres Públiques, Urbanisme i Transports, quant a la compatibilitat del planejament proposat amb la planificació de carreteres.
- Quant al camp de golf, es considerarà únicament com un ús previst en la normativa urbanística del sector. Al no incloure's l'avaluació d'impacte ambiental del camp de golf, es requerix per a la seua aprovació el procediment d'avaluació d'impacte ambiental establida per la Llei 2/1989, de 3 de març, d'Impacte Ambiental, així com el reglament que la desplega.
- Hauran de preveure's, en les àrees residencials, llocs per a la col·locació de contenidors per a la recollida selectiva dels distints tipus de residus que es tracten habitualment a la Comunitat Valenciana en la quantitat suficient per a adequar el projecte presentat al Pla Integral de Residus.
- El material necessari per a realitzar l'esplanada del sector haurà de provindre de pedrera o zona de préstec autoritzada, havent de disposar de certificat en què s'especifique l'origen dels materials, es justifique el volum necessari i la capacitat de la zona de préstec per a atendre la demanda generada. Havent de disposar de les autoritzacions sectorials preceptives.
- La terra vegetal extreta durant la fase de moviment de terres, i que siga susceptible d'aprofitament, es mantindrà en condicions agrícoles adequades i es destinarà al farcit de les zones verdes previstes en l'actuació, o si no n'hi ha, a altres àrees del municipi on siga susceptible la seua utilització.
- Els aspectes concernents a les mesures preventives i correctores derivades del compliment de les ordenances municipals, del planejament proposat, de la legislació sectorial d'aplicació vigent, les mesures establides en este condicionat, les establides en l'estudi d'impacte ambiental del pla parcial modificatiu sector residencial Els Plans, i en els informes sectorials i les tasques de vigilància a incloure en el programa de vigilància ambiental, s'incorporaran al preceptiu projecte d'urbanització i es valoraran i proveiran pressupostàriament les despeses derivades del seu compliment.
Que el pressupost del projecte d'urbanització que es troba en tramitació és el resultat de les alteracions produïdes i les indicacions assenyalades per la Diputació de València i per la Comissió Territorial d'Urbanisme de València; el pressupost general és el següent:
Obres d'urbanització (PEM) 71.912.314,95 Euros
Despeses generals (13% S/PEM) 2.134.894,96 Euros
Benefici industrial (6%) S/PEM) 985.336,14 Euros
Total urbanització 62.513.678,05 Euros
Quant a la resta de les despeses previstes en la proposició juridicoeconòmica a què este escrit es remet no varien.
Que el coeficient de canvi aprovat és el següent:
La modalitat de retribució triada per l'urbanitzador per a la unitat d'execució és la retribució amitjanada 75% del seu import en metàl·lic i el restant 25% en terrenys, d'acord amb el que disposa l'article 71.1 de la Llei Reguladora de l'Activitat Urbanística, per la qual cosa el relatiu a cada part es regirà per les seues respectives regles legals.
Coeficient de canvi: 9,89004% de sòl pel 25% del cost d'urbanització.
En cas que es desitge modificar la modalitat de retribució del 25% en terrenys al pagament total en metàl·lic, l'aval pel 25% serà el resultat de multiplicar la superfície en metres quadrats aportada a la reparcel·lació d'acord a l'alçament topogràfic que es troba a la seua disposició a l'Ajuntament de Náquera, per la quantitat de 9,70 euros.
(Arts. 166, 167 i 168 LUV
Per a exercir la possibilitat d'optar per la modalitat de retribució en metàl·lic de la part de retribució en terrenys (25%) haurà de presentar aval en el termini de dos mesos, comptats des de l'endemà de la presentació d'esta notificació; el mode, condicions i termini per a l'exercici de la dita opció; la quantia i contingut de l'aval o garantia a prestar per qui retribuïsca en diners; s'hauran de citar els propietaris perquè es pronuncien respecte d'això. Les magnituds econòmiques s'expressaran per metre quadrat de sòl i de sostre, sense prejutjar el dret del propietari a qui se sol·licitarà la presentació de la documentació acreditativa del seu dret. Es farà indicació que tals imports seran revisats quan siguen determinats els imports definitius corresponents a les despeses variables a què es referix l'article 126.j) d'esta llei. Igualment es farà constar l'estimació preliminar de la repercussió unitària de tals despeses variables i de la indemnització individualitzada que corresponga a l'interessat per construccions i plantacions invitant el propietari a formular les al·legacions documentades que tinga per convenients.)
Que el text íntegre de l'anunci de la Conselleria de Territori i Habitatge sobre aprovació definitiva de l'homologació i pla parcial sector Els Plans de Náquera, s'ha publicat en el Butlletí Oficial de la Província de València número 177, de 27 de juliol de 2006, al qual esta notificació es remet i en què s'especifiquen els paràmetres generals del sector.
Que Prosunaq Gestió, SL es disposa a iniciar la redacció del projecte de reparcel·lació per la qual es dirigix als interessats perquè en el termini de 20 dies hàbils presenten directament en les nostres oficines al carrer del 25 d'Abril, 22-2a 46090 Moncada (València), en horari de 09.00 a 13.30 hores, o per correu, els títols que posseïsquen i declarar les situacions jurídiques que coneguen i afecten les seues finques en l'àmbit del sector Els Plans i camp de golf (PPRD-6) en la seua part adscrita, així com facilitar la documentació necessària per a identificar-les, qualificar-les i si és el cas, valorar-les. Se'ls avisa que l'omissió, error o falsedat en estes declaracions no podrà afectar el resultat objectiu de la reparcel·lació. Si s'apreciara dol o negligència greu, podrà exigir-se la responsabilitat civil o penal que corresponga.
S'ha resolt gestionar l'actuació per mitjà d'una actuació integrada per la qual cosa els propietaris d'edificis consolidats hauran de satisfer els seus drets en el projecte de reparcel·lació forçosa que presentarà l'agent urbanitzador perquè l'aprove l'Ajuntament de Náquera.
- Que contra la resolució del director general de Planificació i Ordenació Territorial per la qual es considera aprovada definitivament l'homologació i pla parcial del sector Els Plans de Náquera de 9 de juny de 2006, a què es referix este escrit, es pot interposar recurs d'alçada davant de la Secretaria Autonòmica de Territori i Medi Ambient, segons disposa l'article 74-3-c) de la Llei 5/1983, de 30 de desembre, del Govern Valencià, i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes, comptat a partir del dia de la notificació.
De la mateixa manera, es podrà interposar en el termini de dos mesos des de la present notificació recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana.
Tot això sense perjudici que es puga exercitar qualsevol altre recurs o acció que estime oportú.
- Que contra l'aprovació definitiva de la programació i l'adjudicació de la condició d'agent urbanitzador a la mercantil Prosunaq Gestió, SL del sector Els Plans podrà interposar recurs de reposició davant de l'Ajuntament de Náquera en el termini d'un mes, a comptar des de la data de la present notificació o recurs contenciós administratiu davant del Jutjat Contenciós Administratiu en el termini de dos mesos des que tinga lloc la present notificació.
Tot això sense perjudici que es puga exercir qualsevol altre recurs o acció que s'estime oportú.
Moncada, 23 d'octubre de 2006.- Els administradors mancomunats: Juan Vicente Roig Romero i Juan García Benau.